Indiano american

Indianos american, nativos american, indigenos de America, amerindios, civilisationes precolumbian, o prime nationes american es denominationes generic que le cultura europee ha historicamente applicate al personas qui descende de qualcunque del populos de Americas (excepte le eschimos) vivente ibi ante le contacto europee de 1492, pro distinguer los de altere gentes immigrate posteriormente (europee, african, asiatic, etc.).

Iste populos american ha multe linguas e culturas proprie que differe grandemente le unes del alteres.

Historicamente, ante le conversiones moderne, le amerindios habeva multe religiones animistic.

 Historia 

Secundo le theoria plus acceptate actualmente, le indianos american descende de gruppos de chassatores-recollectores de origine siberian qui migrava a America per le Stricto de Bering durante le ultime Glaciation. Como in le resto del mundo (excepte Africa), le colonisation human de iste terras veniva accompaniate del practic extinction de tote le megafauna local, con le exception solmente de alcunos bovides, como le celebre bisonte.

Circa 2500 aEC, il habeva ja importante communitates agricole...

In le seculo 11e aEC, groenladeses de origine norvegian establiva le prime colonias europee in America (concretemente in lo que hodie se appella Nove Scotia), ben que su existentia pareva esser multo breve e su repercussion super le indianos local non pareva esser multo importante.

Desde 1492, nove europeos (in iste caso de origine espaniol) discoperiva America e 
comenciava colonisar lo. In prime loco, le espanioles (ex un recente guerra contra le musulmanes in le Peninsula Iberic) substitue le oligarchias local indian e impone un nove religion: Le catholicismo. Maladias e systemas de travalio inhuman (le famose "haciendas") decima in un prime momento le indianos sub le governamento espaniol. De altere latere, le espanioles non imponera su lingua in le mesme mesura e inclusive evangelisa in quechua, contribuente al expansion del lingua inca e dotante lo de un systema de scriptura.

In le Statos Unite de America e Canada, il ha reservas indian.

In le actualitate, le descendentes del indianos american (mesticiate o non con europeos e africanos) constitue le base del population del paises que in le antiquitate formava parte del Imperio Espaniol in America, con le exception de Argentina, Uruguay, e Caribe. Duo del linguas indian, le quechua, e le guarani ha obtenite rango coofficial. Per su parte, in le region de colonisation portugese, anglosaxone, e francese, le continuitate indian es minor (in parte, proque illo esseva minus populate e le grado de civilisation previe esseva minor).

 Populos indian de America 

 De America del Nord
 Apache
 Arapahoe
 Cherokee
 Comanche
 Hopi
 Mohawk
 Navajo
 Lakota-Sioux
 Tarahumara
 De America Central
 Aztec
 Maya
 Toltec
 De America del Sud
 Aymara
 Guarani
 Mapuche
 Quechua

 Vide etiam 

 Eschimo

Categoria:Anthropologia